钦定古今图书集成/明伦汇编/闺媛典/第068卷 > 周生煜妻姚氏
## 钦定古今图书集成/明伦汇编/闺媛典/第068卷 > 周生煜妻姚氏

按《莱州府志》：“姚氏，潍县人，户科给事中姚德重女。幼
端慧，不妄言笑，长适安丘周生煜。煜故贫，相与攻苦，
甘澹薄，奉事后姑唯谨。周生病且死，顾谓氏可自为
计，氏饮泣以死矢之。生甫殓，氏即自缢棺侧，众觉救
免，乃佯起视事，取姑衣制之。守者懈，遂扃户而死。时
万历十五年九月，年二十二岁。御史杨光训上其事”
旌表。